paragraph_text: Generalissimus (lat. generalissimus - najglavniji) je vojni čin najvišega stupnja. Povijesno su ovaj čin nosili vojni zapovjednici koji su vodili čitavu vojsku ili sve oružane sile, a bili su podređeni samo poglavaru države. Danas se ovaj naslov ponekad pridaje vojnim časnicima koji su putem vojnog puča preuzeli vlast i poništili prethodne ustavne mehanizme kako bi zadržali vlast uz pomoć vojne hijerarhije.